РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 17

от дистанционното заседание чрез видеоконферентна връзка
на комисия „Съдебна карта, натовареност и съдебна статистика”
към Съдийската колегия на Висшия съдебен съвет,
проведено на 14 декември 2022 г.

Днес, 14 декември 2022 г. от 13:00 часа се проведе заседание на комисия „Съдебна карта, натовареност и съдебна статистика” към съдийската колегия на Висшия съдебен съвет в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
ДРАГОМИР КОЯДЖИКОВ
БОЯН НОВАНСКИ	
От администрацията на Висшия съдебен съвет присъстват експертните сътрудници към комисията: Илияна Иванова – главен експерт-статистик в отдел „САОД“ в дирекция „ИТСС“, Мирослав Младенов – системен администратор в отдел „САОД“ в дирекция „ИТСС“ и Елена Станишева – старши експерт-юрисконсулт в отдел „САОД“  в дирекция „ИТСС“.

Заседанието протече при следния дневен ред:

1. Предложение от г-жа Даниела Марчева относно промяна в структурата на администрацията на ВСС.

2. Доклад от г-жа Даниела Марчева във връзка с решение по т. 10 от протокол № 14/19.10.2022 г. на КСКНСС към СК на ВСС в изпълнение на решение по т. 4 от протокол № 34/05.10.2021 г. на СК на ВСС.

3. Доклад от експертните сътрудници към КСКНСС към СК на ВСС относно поддържане регистъра на командированите магистрати.

4. Доклад вх.№ ВСС-16229/24.11.2022  г. от отдел „ЕИСС“ към АВСС във връзка с решение по т. 5 от протокол № 13/06.10.2022 г. на КСКНСС към СК на ВСС относно Приложение № 4 към Правила за оценка на натовареността на съдиите (ПОНС).

5. Доклад вх.№ ВСС-13041/02.11.2022 г. от отдел „ЕИСС“ към АВСС относно достъпа и възможността на военните и военно-апелативните съдилища да образуват дела в ЕИСС по групи 1 и 1А от Приложение 2.2 от ПОНС във връзка с решение по протокол 13/06.10.2022 г., т. 6 на КСКНСС.
 (Отложена с решение на КСКНСС по протокол № 14/16.11.2022 г., т.6)

6. Проект на Правила за предоставяне на достъп до специализирана информационна система за мониторинг и анализ (СИСМА) във връзка с решение по т. 2 от протокол № 23/17.11.2022 г. на КПВ към ПВСС.

7. Предложение от Галина Иванова – съдия в РС – Нови Пазар.
(Писмо вх. № ВСС – 444/07.12.2022 г.)

По дневния ред:

1. ОТНОСНО: Предложение от г-жа Даниела Марчева относно промяна в структурата на администрацията на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1.1.  Приема предложението на г-жа Даниела Марчева - председател на КСКНСС към СК на ВСС, по мотивите изложени в него.
								
1.2. Изпраща предложението до главния секретар на Висшия съдебен съвет, за действия по компетентност.
	
2. ОТНОСНО: Доклад от г-жа Даниела Марчева във връзка с решение по т. 10 от протокол № 14/19.10.2022 г. на КСКНСС към  СК на ВСС в изпълнение на решение по т. 4 от протокол № 34/05.10.2021 г. на СК на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

2.1. Приема за сведение доклада от г-жа Даниела Марчева – председател на КСКНСС към СК на ВСС. 

2.2. Внася доклада, ведно с изготвения анализ от Български институт за правни инициативи /БИПИ/ за първото заседание на СК на ВСС през 2023 г., като предлага на Съдийската колегия на ВСС да приеме следното решение:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. Приема за сведение доклада от г-жа Даниела Марчева – председател на комисия „Съдебна карта, натовареност и съдебна статистика“ към СК на ВСС и член на Висшия съдебен съвет, ведно с изготвения анализ от Български институт за правни инициативи /БИПИ/.

3. ОТНОСНО: Доклад от експертните сътрудници към КСКНСС към СК на ВСС относно поддържане регистъра на командированите магистрати.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

3.1. Изразява положително становище по направените предложения.

3.2. Изпраща доклада с направените предложения в него на Комисия „Съдебна карта и натовареност на прокурорите и следователите” към Прокурорската колегия на ВСС, за изразяване на становище в разумен срок.

3.3.  Изпраща доклада с направените предложения в него на Комисия по атестирането и конкурсите при Съдийската колегия на ВСС, за изразяване на становище в разумен срок.

3.4. След постъпване на становище от Комисия по атестирането и конкурсите при Съдийската колегия на ВСС, материалите да бъдат внесени в заседание на Съдийската колегия на ВСС, като предлага на Съдийската колегия на ВСС да приеме следните решения:					

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ПРЕДЛАГА на пленума на Висшия съдебен съвет да отмени разпоредбата на чл. 72, т. 5 г) от Правилника за организация на дейността на Висшия съдебен съвет и неговата администрация. 

2. ПРЕДЛАГА на пленума на Висшия съдебен съвет да допълни разпоредбата на чл. 73, т. 9 г) от Правилника за организация на дейността на Висшия съдебен съвет и неговата администрация със следния текст: „Поддържа регистъра на командированите в органите на съдебната власт магистрати“.
4. ОТНОСНО: Доклад вх.№ ВСС-16229/24.11.2022  г. от отдел „ЕИСС“ към АВСС във връзка с решение по т. 5 от протокол № 13/06.10.2022 г. на КСКНСС към  СК на ВСС относно Приложение № 4 към Правила за оценка на натовареността на съдиите (ПОНС).

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

	4.1. Приема за сведение доклада от отдел „ЕИСС“ към АВСС.
 
	4.2. Възлага на отдел „ЕИСС“ към АВСС да предприеме необходимите действия, с които да бъде възложено на  „Информационно обслужване„ АД – разработчик на ЕИСС,  да деактивира в продукционна среда възможността за начисляване на коефициент по допълнителни дейности, съдържащи се в Приложение № 4 към Правила за оценка на натовареността на съдиите. 

5. ОТНОСНО: Доклад вх.№ ВСС-13041/02.11.2022 г. от отдел „ЕИСС“ към АВСС относно достъпа и възможността на военните и военно-апелативните съдилища да образуват дела в ЕИСС по групи 1 и 1А от Приложение 2.2 от ПОНС във връзка с решение по протокол 13/06.10.2022 г., т. 6 на КСКНСС.
 (Отложена с решение на КСКНСС по протокол № 14/16.11.2022 г., т.6)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

         5.1. Приема за сведение доклада от отдел „ЕИСС“ към АВСС.
	
        5.2. Да се отправи запитване до административните ръководители на военните съдилища и Военно-апелативен съд, дали към настоящия момент имат достъп и възможност да образуват дела в ЕИСС по групи 1 и 1А от Приложение 2.2 от ПОНС.

        5.3. След постъпване на отговорите от административните ръководители, същите да бъдат предоставени на отдел „ЕИСС“ към АВСС.

	5.4. Възлага на отдел „ЕИСС“ към АВСС да предприеме необходимите действия, при установяване на невъзможност за достъп и образуване на дела в ЕИСС по групи 1 и 1А от Приложение 2.2 от ПОНС от военните съдилища и Военно-апелативен съд, с които да бъде указано на „Информационно обслужване“ АД - разработчик на ЕИСС, за осигуряване на такъв.

6. ОТНОСНО: Проект на Правила за предоставяне на достъп до специализирана информационна система за мониторинг и анализ (СИСМА) във връзка с решение по т. 2 от протокол № 23/17.11.2022 г. на КПВ към ПВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

6.1. Изразява положително становище по изготвения от администрацията на ВСС проект на Правила за предоставяне на достъп на органите на съдебната власт до Специализирана информационна система за мониторинг и анализ (СИСМА).

6.2. Да се изпрати решението по т. 1, ведно с проекта на Правила за предоставяне на достъп на органите на съдебната власт до Специализирана информационна система за мониторинг и анализ (СИСМА) на Комисията по правни въпроси към пленума на ВСС, за последващи действия.

7. ОТНОСНО: Предложение от Галина Иванова – съдия в РС – Нови Пазар.
(Писмо вх. № ВСС – 444/07.12.2022 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

7.1. Възлага на експертите от сектор „Връзки с обществеността“ в АВСС, да предоставят доклад съдържащ информация относно броя на участващите магистрати в Образователната програма „Съдебната власт-информиран избор и гражданско доверие. Отворени съдилища и прокуратури“.

7.2. Отлага разглеждането на точката за следващо заседание на комисията.

ПРЕДСЕДАТЕЛ НА КОМИСИЯ
				         „СЪДЕБНА КАРТА, НАТОВАРЕНОСТ
				         И СЪДЕБНА СТАТИСТИКА”
КЪМ СК НА ВСС:  / п /

ДАНИЕЛА МАРЧЕВА